Kapal ini menyaksikan pertempuran penting bersama Kriegsmarine, termasuk beberapa rondaan bukan-intervensi dalam Perang Saudara Sepanyol, dimana ia telah diserang oleh pesawat pengobom Republikan. Pada permulaan Perang Dunia II, ia melayari Atlantik Utara, bersedia untuk menyerang lalu lintas pedagang pihak Bersekutu. Cuaca buruk menghalang usahanya, dan ia hanya menenggelamkan atau menawan sebilangan kecil kapal sebelum kembali ke Jerman. Ia kemudian terlibat dalam Operasi "Weserübung", iaitu pencerobohan ke atas Norway. Mengalami kerosakan dalam Pertempuran Drøbak Sound, ia telah dipanggil semula ke Jerman untuk diperbaiki. Semasa dalam perjalanan, ia telah ditorpedo dan dirosakkan teruk oleh kapal selam British.